**Lietuvos automobilių kelių direkcija prie Susisiekimo ministerijos skelbia konkursą**

**valstybės įmonės „Kauno regiono keliai" direktoriaus pareigoms eiti**

**Įstaigos pavadinimas:** Valstybės įmonė „Kauno regiono keliai“

**Buveinė:** I. Kanto g. 23, LT- 44296 Kaunas, įmonės kodas 232112130

**Pareigų pavadinimas:** Direktorius (darbuotojas, dirbantis pagal darbo sutartį)

**Darbo užmokestis** (pastovioji mėnesinės algos dalis)**:** 19,2 PABD

**KVALIFIKACINIAI REIKALAVIMAI PRETENDENTAMS VALSTYBĖS ĮMONĖS „KAUNO REGIONO KELIAI“ DIREKTORIAUS PAREIGOMS EITI**

1. Direktorius turi atitikti šiuos specialiuosius reikalavimus:
	1. turėti aukštąjį universitetinį arba jam prilygintą technologijos mokslų studijų srities arba socialinių mokslų studijų srities teisės, ekonomikos ar vadybos ir verslo organizavimo krypties išsilavinimą;
	2. turėti ne mažesnę nei 3 metų vadovaujamo darbo patirtį;
	3. išmanyti Lietuvos Respublikos Konstituciją, Lietuvos Respublikos įstatymus, Lietuvos Respublikos Vyriausybės nutarimus, Europos Sąjungos teisės aktus, statybos techninius reglamentus, Lietuvos standartus bei kitus teisės aktus ir normatyvinius techninius dokumentus, reglamentuojančius kelių tinklo priežiūrą ir plėtrą, saugų eismą, valstybės įmonių veiklą, darbo teisinius santykius, viešuosius pirkimus, finansinių lėšų panaudojimą, gebėti jais naudotis ir taikyti praktiniame darbe;
	4. mokėti valdyti, analizuoti ir apibendrinti informaciją, savarankiškai priimti sprendimus ir tinkamai pasirinkti darbo metodus klausimams spręsti;
	5. gebėti analitiškai įvertinti ir apibrėžti problemas, pateikti jų sprendimo alternatyvius būdus, numatyti jų įgyvendinimo pasekmes;
	6. išmanyti dokumentų rengimo, elektroninių dokumentų valdymo taisykles, Teisės aktų projektų rengimo rekomendacijas;
	7. mokėti anglų kalbą pažengusio vartotojo lygmens B2 lygiu, mokėti dirbti kompiuteriu „MS Office“ programiniu paketu;
	8. atitikti teisės aktuose nustatytus reikalavimus, būtinus išduodant asmens patikimumo pažymėjimą ir leidimą dirbti ar susipažinti su įslaptinta informacija.

ŠIAS PAREIGAS EINANČIO DIREKTORIAUS FUNKCIJOS

1. Šias pareigas einantis Direktorius vykdo šias funkcijas:
	1. organizuoja kasdienę Įmonės veiklą ir veikia Įmonės vardu esant santykiams su kitais asmenimis;
	2. užtikrina valstybinės reikšmės kelių ir jų statinių priežiūros, eksploatacijos ir remonto organizavimą, koordinavimą ir vykdymą Kauno apskrityje;
	3. Įmonės vardu vienvaldiškai sudaro Įmonės sandorius su juridiniais ir fiziniais asmenimis; sandoriams, nurodytiems Įmonės įstatų 22.2 papunktyje sudaryti turi gauti išankstinį valdybos pritarimą;
	4. teisės aktų nustatyta tvarka priima į darbą ir atleidžia iš jo Įmonės darbuotojus, sudaro ir nutraukia su jais darbo sutartis, vykdo kitas įstatymais nustatytas su darbo santykiais susijusias funkcijas;
	5. skiria ir atšaukia Įmonės kelių tarnybų vadovus;
	6. tvirtina:
		1. Įmonės darbuotojų pareigybių nuostatus;
		2. kelių tarnybų nuostatus;
		3. pritarus valdybai, Įmonės darbuotojų apmokėjimo ir skatinimo taisykles;
		4. Įmonės darbo tvarkos taisykles;
	7. turėdamas valdybos išankstinį pritarimą, nustato Įmonėje taikomus turto nusidėvėjimo skaičiavimo metodus ir normatyvus;
	8. teikia Įmonės savininko teises ir pareigas įgyvendinančiai institucijai tvirtinti Įmonės parengtus metinius ir strateginius veiklos planus;
	9. teikia informaciją Įmonės savininko teises ir pareigas įgyvendinančiai institucijai apie Įmonės veiklos prognozes bei planus, nurodydamas reikalingų investicijų ateinančiais finansiniais metais sumas, ir apie įvykius, turinčius esminės reikšmės įmonės veiklai;
	10. rengia ir kartu su Įmonės metinių finansinių ataskaitų rinkiniu teikia Įmonės savininko teises ir pareigas įgyvendinančiai institucijai tvirtinti sprendimo dėl Įmonės paskirstytinojo pelno (nuostolių) paskirstymo projektą;
	11. užtikrina teisės aktų reikalavimų vykdymą Įmonėje priešgaisrinės, darbuotojų saugos ir sveikatos srityje;
	12. atlieka kitas teisės aktuose, Įmonės įstatuose numatytas Įmonės vadovo kompetencijai priskirtas funkcijas, vykdo kitus Lietuvos Respublikos susisiekimo ministro, Kelių direkcijos direktoriaus pavedimus, susijusius su Įmonės veikla.

**Pretendentas privalo pateikti:**

1. Prašymą leisti dalyvauti konkurse;

2. Asmens tapatybę patvirtinantį dokumentą, išsilavinimą patvirtinantį dokumentą, darbo stažą patvirtinantį dokumentą, užsienio kalbos mokėjimą patvirtinančius dokumentus, kitus dokumentus, patvirtinančius pretendento atitiktį kvalifikaciniams reikalavimams, ir šių dokumentų kopijas;

3. Gyvenimo aprašymą (CV);

4. Užpildytą pretendento anketą (pridedama);

5. Asmeninių privalumų sąrašą, nurodydamas dalykines savybes;

6. Savo, kaip įmonės vadovo, veiklos programą.

**Pretendentas gali pateikti dokumentus asmeniškai arba siųsti registruotu laišku**.

**Siunčiant registruotu paštu**, vietoj 2 punkte nurodytų dokumentų ir jų kopijų teikiamos tik šių dokumentų kopijos, patvirtintos notaro.

Pretendentų dokumentai priimami **14 kalendorinių dienų** nuo konkurso paskelbimo (terminas skaičiuojamas nuo kitos dienos po konkurso paskelbimo).

**Pretendentų atrankos būdas** – egzaminas žodžiu (praktinė užduotis ir pokalbis).

**Išsamią informaciją apie skelbiamą konkursą galima gauti ir dokumentus galima pateikti:**

Lietuvos automobilių kelių direkcijos prie Susisiekimo ministerijos Teisės ir personalo skyriuje,
J. Basanavičiaus g. 36, LT-03109 Vilnius, 306 kabinetas.

Telefonas pasiteirauti: (8 5) 232 9605, el.paštas kristina.latviuniene@lakd.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_